12/08/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Resolución do 18 de xullo de 2011, da Dirección Xeral de Industria, Enerxía e Minas (expediente IN627A 2009/2-0)

Despois de examinar o expediente instruido a instancias da empresa Gas Galicia SDG SA, con CIF A15383284 e con enderezo, para os efectos de notificacións, na rúa Lisboa, s/n, Edificio Área Central, Local 31 HIJ, 15707 - Santiago de Compostela (A Coruña), resultan os seguintes Primeiro.– O 30/10/2009 a empresa Gas Galicia SDG SA solicitou a autorización administrativa, o recoñecemento da utilidade pública e a aprobación do proxecto de execución do gasoduto denominado “Eixo APA-16 Cerceda”, que discorrerá por este termo municipal da provincia da Coruña, acompañada do preceptivo proxecto de instalacións. A autorización de instalacións que se solicita comportará, de acordo co que establecen os artigos 103 e 105 da Lei 34/1998, do 7 de outubro, do sector de hidrocarburos, os beneficios da declaración de utilidade pública e a necesidade de ocupación urxente para o efecto de expropiación forzosa dos bens e dereitos afectados, necesarios para o establecemento destas instalacións, e da imposición e o exercicio da servidume de paso e doutras limitacións de dominio. As características desta instalación son as seguintes: • O gasoduto discorre en todo o seu percorrido polo termo municipal de Cerceda, na provincia de A Coruña. Ten a súa orixe na Posición 04B.1 que se atopa ao norte da Central Térmica de Meirama. O ramal de aproximación ao núcleo urbano de Cerceda rematará nun Armario de Regulación (AR) e augas enriba deste armario instalarase unha derivación para o futuro ramal ao Polígono Industrial do Acebedo. • A condución realizarase en aceiro de 6”, terá unha presión máxima de servizo de 16 bar augas enriba do AR e de 5 bar augas abaixo, e acadará unha lonxitude total de 4.548 m. • As instalacións auxiliares deste gasoduto son as seguintes: – Armario de Regulación (16/5 bar) para subministración ao núcleo urbano de Cerceda. – Válvulas de seccionamento. – Estación de Protección Catódica (EPC), cos seus ánodos de sacrificio e acometida eléctrica para subministración a esta EPC. • O seu orzamento ascende á cantidade de oitocentos vinte e oito mil trescentos sesenta e dous euros con dous céntimos (828.362,02 €). Segundo.– O 23/11/2009 a Secretaría Xeral de Calidade e Aváliación Ambiental decidiu que non era necesario someter o proxecto de referencia ao trámite de avaliación de impacto ou de efectos ambientais. Terceiro.– O 28/05/2010 a Dirección Xeral de Industria, Enerxía e Minas resolveu iniciar o trámite de competencia para o outorgamento da autorización administrativa do dito gasoduto, para os efectos previstos no artigo 5 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP). Esta resolución publicouse no Diario Oficial de Galicia do 29/06/2010 e, durante o prazo establecido (30 días), non se presentaron outras solicitudes en concorrencia. En consecuencia, continuouse co procedemento de outorgamento de autorización administrativa solicitada pola empresa Gas Galicia SDG SA. Cuarto.– O 31/03/2011 a Dirección Xeral de Industria, Enerxía e Minas ditou resolución pula que someteu a información pública a solicitude de autorización, recoñecemento da utilidade pública e aprobación do proxecto de referencia, que foi publicada no Diario Oficial de Galicia do 27/05/2011, no Boletín Oficial da Provincia da Coruña do 02/05/2011 e nos xornais “La Voz de Galicia” e “A Opinión da Coruña” do 29/04/2011, e tamén exposta no taboleiro de anuncios do Concello de Cerceda durante un prazo de vinte días (do 20/04/2011 ao 14/05/2011). Quinto.– Así mesmo, a Dirección Xeral de Industria, Enerxía e Minas trasladou as separatas deste proxecto ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Na seguinte táboa relaciónanse estas entidades e recóllese un resumo do seu informe: Sexto.– O Departamento Territorial da Coruña da Consellería de Economía e Industria (en adiante, departamento territorial) informou favorablemente sobre o proxecto de referencia o 11/05/2011. Sétimo.– Durante o período de información pública legalmente establecido presentouse unha alegación por parte de Mariya Ivanova Cid Fuentes Permisan, en representación da empresa Lignitos de Meirama SA (Limeisa), na que se manifesta o seguinte: - Respecto do predio C-CE-3A04, do que aparece como titular, indica que non é da súa propiedade. - Respecto do predio C-CE-2A05, do que aparece como titular Roberto Domingo Raldua Jerome, indica que é da súa propiedade. - No predio C-CE-1 A03, dos 1.113 metros lineais que se afectan, 710 corresponden a Limeisa e o resto a Gas Natural SDG SA; mentres que no predio C-CE-2A02, a afección corresponde integramente a Limeisa. - As afeccións dos predios C-CE-2A04 e C-CE-2A06 son de 463 e 69 metros lineais respectivamente, en lugar dos 453 e 78 que figuran na relación de bens e dereitos afectados. - Ante a posibilidade de que unha infraestrutura singular existente propiedade de Limeisa, o Pico de Vertido das cintas transportadoras de estéril e carbón, puidera verse afectada polo tramo do gasoduto que afecta ao predio C-CE-2A08, solicita un desprazamento da traza proxectada co obxecto de preservar este elemento singular que se recolle no Proxecto Sectorial de Incidencia Supramunicipal para a Implantación dun Parque Industrial, Comercial e Lúdico en Meirama (Cerceda). Primeiro.– A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, do 23 de xaneiro, polo que se fixa a estrutura orgánica das consellerías da Xunta de Galicia, en relación coa Lei 34/1998, do 7 de outubro, do sector de hidrocarburos, co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de Búas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.– O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro.– Á vista da alegación presentada por Mariya Ivanova Cid Fuentes Permisan, en representación da empresa Lignitos de Meirama SA (Limeisa), da contestación da empresa Gas Galicia SDG SA a esta alegación e do resto da documentación que consta no expediente, queda de manifesto o seguinte: - En canto aos cambios de titularidade solicitados sobre os predios C-CE-3A04 e C-CE-2A05, indicar o seguinte: tomouse razón deles, non obstante será durante o acto de levantamento de actas previas á ocupación, ao cal serán oportunamente convocados todos os afectados, cando se poderá demostrar a titularidade dos correspondentes predios, achegando a documentación acreditativa necesaria. - En canto as manifestacións sobre a afección dos predios C-CE-1A03 e C-CE-2A02, respecto dos metros lineais afectados e da parte da afección que lle corresponde aos distintos titulares, indicar que se tomou nota delas e, despois de efectuar as comprobacións oportunas, procederase, se é o caso, a facer as correspondentes correccións. - En canto as manifestacións sobre a afección dos predios C-CE-2A04 e C-CE-2A06, respecto dos metros lineais afectados, indicar que se tomou nota delas e, despois de efectuar as comprobacións oportunas, procederase, se é o caso, a facer as correspondentes correccións. - En canto á solicitude de desprazamento da traza proxectada no predio C-CE-2A08, para evitar a posible afección da infraestrutura de Limeisa (o Pico de Vertido das cintas transportadoras de estéril e carbón), indicar que durante a reformulación da zona de afección, previa ao inicio da obra, a empresa promotora fará as comprobacións oportunas e tratará de evitar a afección da dita infraestrutura. Cuarto.– En canto aos bens e dereitos, afectados por este gasoduto e adscritos ás distintas Administracións, organismos ou empresas de servizo público ou de servizos de interese xeral, a empresa Gas Galicia SDG SA procederá a realizar os correspondentes cruzamentos e afeccións de acordo cos condicionados e informes emitidos por estes, ou de ser o caso, pendentes de emitir. De conformidade cos preceptos legais citados e os demais de pertinente e xeral aplicación, esta dirección xeral · Outorgar á empresa Gas Galicia SDG SA a autorización administrativa, recoñecer a utilidade pública e aprobar o proxecto de execución do gasoduto denominado “Eixo APA-16 Cerceda”, que afecta a este termo municipal da provincia da Coruña; de acordo coas seguintes condicións: Primeira.– Gas Galicia SDG SA constituirá no prazo de dous meses, a contar dende o momento do outorgamento da autorización, unha fianza por valor de 16.567,24 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4.° da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.° do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda.– As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, do 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, sí como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.– O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta.– As instalacións que se autorizan realizaranse de acordo coas especificacións e planos que figuran no proxecto presentado pola empresa, subscrito polo enxeñeiro industrial Fernando Ortega Alvarez (colexiado n.° 902 - Colexio de Galicia) e visado polo Colexio Oficial de Enxeñeiros Industriales de Galicia, na súa Delegación da Coruña, con rexistro n.° C0110042 e data 11/01/2011. Quinta.– Unha vez construídas as instalacións autorizadas, a empresa Gas Galicia SDG SA deberá presentar a solicitude de posta en marcha ante o departamento territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o departamento territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta.– Gas Galicia SDG SA deberá iniciar a subministración de gas no prazo dun mes contado a partir da data na que o departamento territorial formalice a acta de posta en marcha. Sétima.– A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava.– A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1.° do Decreto 1775/1967, do 22 de xullo; por incumprimento das condicións estipuladas; pola facilitación de datos inexactos; ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. O director xeral de Industria, Enerxía e Minas Olga Guadalupe Ginto Arellano